Document ID: 31994R0822

ΚΑΝΟΝΙΣΜΟΣ (ΕΚ) αριθ. 822/94 ΤΗΣ ΕΠΙΤΡΟΠΗΣ της 13ης Απριλίου 1994 για την προσαρμογή των κωδικών ΣΟ των μήλων που αναφέρονται στο παράρτημα του κανονισμού (ΕΟΚ) αριθ. 2019/93 του Συμβουλίου για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 234/79 του Συμβουλίου της 5ης Φεβρουαρίου 1979 για τη διαδικασία προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα (1), όπως τροποποιήθηκε από τον κανονισμό (ΕΟΚ) αριθ. 3209/89 (2), και ιδίως το άρθρο 2 παράγραφος 1,
Εκτιμώντας:
ότι ο κανονισμός (ΕΟΚ) αριθ. 2505/92 της Επιτροπής της 14ης Ιουλίου 1992 που τροποποιεί τα παραρτήματα Ι και ΙΙ του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (3), περιλαμβάνει τη συνδυασμένη ονοματολογία που ίσχυε κατά τη στιγμή της θέσης σε ισχύ του κανονισμού (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (4) 7
ότι ο κωδικός της συνδυασμένης ονοματολογίας που χρησιμοποιείται για την περιγραφή των μήλων στο παράρτημα του κανονισμού (ΕΟΚ) αριθ. 2019/93 είναι εκείνος που ίσχυε κατά το 1992 και δεν ανταποκρίνεται σε αυτόν που ισχύει από το 1993 7 ότι, κατά συνέπεια, πρέπει να προσαρμοστεί ο εν λόγω κωδικός 7
ότι η προσαρμογή αυτή πρέπει να αρχίσει να ισχύει από την ημερομηνία θέσεως σε ισχύ του κανονισμού (ΕΟΚ) αριθ. 2019/93 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 2019/93, οι κωδικοί ΣΟ «8008 10 91 έως 0808 10 99» που περιγράφουν τα μήλα αντικαθίστανται από τους κωδικούς ΣΟ «0808 10 31 έως 0808 10 89».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 30 Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Απριλίου 1994.

Labels: 18
3
17
5